Diari Oficial de la Generalitat Valenciana


Sumari del DOGV 3185, del 17-02-1998 (1998/1147)

RESOLUCIÓ de 15 de gener de 1998, de la Universitat d'Alacant, per la qual es convoquen proves selectives per a proveir una plaça de tècnic superior (Laboratori d'Informàtica).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3185

Data del DOGV
:   17-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1147


Data del document
:   15-01-1998

Organisme emissor
:   Universitat d'Alacant

Tipus de document
:   Resolució

Correcció d'errades

RESOLUCIÓ de 15 de gener de 1998, de la Universitat d'Alacant, per la qual es convoquen proves selectives per a proveir una plaça de tècnic superior (Laboratori d'Informàtica). [1998/X1147]
  
La Universitat d'Alacant, segons disposa el seu Estatut, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i amb la finalitat d'atendre les necessitats de personal d'administració i serveis, d'acord amb les competències que li atribueix l'article 18 de la Llei 11/1983, de Reforma Universitària, en relació amb l'article 3,2 e) acorda convocar proves selectives de tècnic superior, segons aquestes
  
Bases
  
1. 1. Normes generals
  
1.1 Es convoquen proves selectives per a proveir 1 plaça de tècnic superior, sector administració especial, pel sistema d'accés lliure, segons l'annex I.
  
1.2 A aquesta convocatòria són aplicables: el Decret Legislatiu de 24 d'octubre de 1995 del Govern valencià; la Llei 30/1984, de 2 d'agost, amb les modificacions corresponents, particularment la Llei 23/1988 de 28 de juliol, i la Llei 22/1993 de 29 de desembre; la Llei 42/1994 de 30 de desembre; el Reial Decret 364/1995, de 10 de març (BOE del 10 d'abril); l'Estatut de la Universitat d'Alacant; i les bases d'aquesta convocatòria.
  
1.3 El procediment de selecció dels aspirants serà el de concurs oposició.
  
1.3.1 La fase d'oposició estarà formada pels exercicis següents, que són eliminatoris.
  
Primer exercici: resolució, per escrit, d'un qüestionari sobre el temari proposat en l'annex I. Es valorarà de 0 a 10 punts i, per a superar-lo, cal obtenir-hi, almenys, 5 punts.
  
Segon exercici
  
Primera part: Resolució per escrit de tres supòsits pràctics relacionats amb el temari de l'annex I. Es valorarà de 0 a 10 punts, i cal obtenir-hi, almenys, 5 per a superar-lo.
  
Segona part: Prova de coneixements d'anglès sense ajuda de diccionari. No té caràcter eliminatori i es valorarà de 0 a 2 punts.
  
Tercera part: Contestar un text en valencià amb respostes alternatives a les qüestions plantejades. Les instruccions oportunes per a fer la prova es dictaran igualment en valencià. No té caràcter eliminatori i es valorarà de 0 a 4 punts.
  
Tercer exercici: resolució d'un exercici pràctic en el qual es plantejaran un conjunt de proves en un entorn amb sistema operatiu UNIX i xarxa local. Es valorarà de 0 a 10 punts i almenys cal obtenir-hi 5 per a superar-lo.
  
1.3.2 La fase de concurs, que no té caràcter eliminatori, s'aplicarà als aspirants que superen els dos primers exercicis, i farà referència a les aptituds, els coneixements i l'experiència dels candidats d'acord amb el barem següent:
  
Per tenir titulació superior doctorat, 0.4 punts, i/o específica en informàtica, 0.6 punts.
  
Per l'experiència demostrada, fins 1.5 punts (de 0.1 punt per any de servei en l'administració pública en llocs amb les mateixes funcions, o 0.05 en llocs amb funcions afins, igualment en l'administració pública).
  
Per activitat formativa fins un màxim d'1.5 punt. Es referirà a cursos de formació relacionats directament amb l'activitat del lloc i impartits per centres oficials de formació de l'administració, convinguts o concertats (0.1 punt per cursos entre 15 i 50 hores, i 0.2 per cursos de més de 50 hores).
  
1.3.3 La puntuació de la fase de concurs, aplicada als aspirants als quals es refereix la base 1.3.2 s'ha de fer pública abans que comence el tercer exercici.
  
1.3.4 La proposta d'adjudicació de la plaça es farà a favor de l'aspirant que després de sumar les qualificacions de tots els exercicis superats i el resultat del concurs es trobe dins el nombre de vacants oferides.
  
Els aspirants proposats per a l'adjudicació de les places seran nomenats funcionaris en pràctiques i han de fer un període de pràctiques formatives, durant les quals seran avaluats periòdicament pels responsables de les unitats de destinació. Aquest període durarà sis mesos i caldrà obtenir-n'hi la qualificació d'apte.
  
1.4 No es podrà declarar superat el procés selectiu a un nombre d'aspirants superior al de places convocades.
  
1.5 El primer exercici es farà a partir del dia 30 de gener de 1998.
  
2. Requisits dels candidats
  
2.1 Per a ser admès per a fer les proves selectives, els aspirants han de reunir els requisits següents:
  
2.1.1 Ser espanyol o nacional d'un país de la Comunitat Europea.
  
2.1.2 Haver fet els divuit anys d'edat.
  
2.1.3 Tenir o estar en condicions d'obtenir el títol de llicenciat universitari, enginyer, arquitecte o equivalent.
  
2.1.4 Els nacionals dels altres estats membres de la Comunitat Europea han de tenir el títol homologat o convalitat a l'equivalent espanyol requerit en la base 2.1.3, o estar en condicions d'obtenir-lo.
  
2.1.5 No patir cap malaltia o discapacitat física que li impedesca l'exercici de les funcions corresponents.
  
2.1.6 No haver estat separat/da, amb expedient disciplinari, del servei de qualsevol de les administracions públiques ni trobar-se inhabilitat/da per a l'exercici de les funcions corresponents.
  
2.2 Tots els requisits enumerats s'han de tenir el dia en què acabe el termini de presentació de sol·licituds, i s'han de mantenir fins el moment de la presa de possessió com a funcionari de carrera.
  
3. Sol·licituds
  
3.1 Les persones que vulguen prendre part en aquestes proves selectives han de constatar-ho en una instància adreçada al gerent de la Universitat. La instància serà facilitada gratuïtament en els Serveis Generals de la Universitat i en el Govern Civil d'Alacant.
  
3.2 La presentació de sol·licituds s'ha de fer en el Registre General de la Universitat (edifici de Gerència i Serveis Generals) en el termini de 20 dies hàbils, comptadors a partir del següent al de publicació d'aquesta convocatòria en el Diari Oficial de la Generalitat Valenciana. S'hi podran emprar les vies de la normativa vigent establerta en l'article 38.4 de la Llei 30/1992 de 26 de novembre.
  
3.3 A la instància cal adjuntar l'expedient personal detallat i la documentació justificativa del que s'hi exposa, perquè el tribunal el puga valorar en la fase de concurs, si escau. No s'admetrà presentar documentació després que acabe el termini de presentació d'instàncies.
  
3.4 Els drets d'examen són 3.050 PTA i s'han d'ingressar en la CAM, oficina 3191, del campus universitari de Sant Vicent del Raspeig, en el compte corrent núm. 540004-64. L'ingrés es pot fer a través d'altres oficines de la mateixa entitat bancària o d'altres.
  
En la sol·licitud ha de figurar el segell de la CAM o el justificant de la transferència, que si no s'adjunta implicarà l'exclusió de l'aspirant. En cap cas la presentació i el pagament en l'oficina bancària implica la substitució del tràmit de presentació en temps i forma de la sol·licitud davant l'òrgan expressat.
  
3.5 S'han de seguir les instruccions següents quan s'òmpliga la instància:
  
3.5.1 En el requadre forma de accés s'ha de consignar L.
  
3.5.2 Els aspirants amb discapacitats ho han d'indicar en la sol·licitud amb una X en el requadre 6, i han de sol·licitar, en el requadre 7, les possibles adaptacions de temps i mitjans per a fer l'exercici. Així mateix, han de concórrer als exercicis per als quals es concrete l'adaptació amb el certificat acreditatiu de la minusvalidesa o discapacitat, a fi de fer efectiva, si escau, la petició esmentada.
  
3.5.3 En el requadre A de l'epígraf Dades que s'han de consignar segons les bases de la convocatòria, els aspirants han de consignar la plaça a què opten i identificar-la segons l'annex. Si opten a més d'una plaça, han de presentar tantes instàncies com places. En aquest sentit, no es garanteixen dates diferents per a cada procés.
  
3.6 Les errades de fet que es puguen inferir de la sol·licitud, es podran corregir en qualsevol moment, d'ofici, o a petició de la persona interessada.
  
4. Admissió d'aspirants
  
4.1 Quan acabe el termini de presentació d'instàncies, el gerent de la Universitat d'Alacant dictarà una resolució en el termini màxim d'un mes, que publicarà en els taulers d'anuncis de la Universitat. Aquesta resolució, a més de declarar aprovada la llista de persones admeses i excloses, constatarà el lloc, la data i l'hora de començament dels exercicis (amb una antelació mínima de 15 dies), la relació d'aspirants exclosos i la causa de l'exclusió, com també la composició del tribunal.
  
4.2 Els aspirants exclosos disposarà d'un termini de 10 dies naturals, comptadors a partir del següent al de la publicació de la resolució per a poder corregir el defecte que haja motivat l'exclusió.
  
5. Tribunals
  
5.1 Els membres del tribunal i els seus assessors estan subjectes als motius i a les causes generals d'abstenció previstes en els articles 28 i 29 de la Llei 30/1992.
  
Així mateix, els aspirants poden recusar els membres del tribunal si concorren en els supòsits previstos en aquesta base.
  
5.2 Abans que comencen les proves selectives, si escau, es publicarà una resolució amb el nomenament dels nous membres del tribunal que substituesquen les persones que n'hagen perdut la condició.
  
5.3 Amb la convocatòria prèvia del president, s'ha de constituir el tribunal amb l'assistència del president i el secretari i, almenys, de la meitat dels seus membres titulars o suplents. Ha de dur a terme la sessió de constitució en el termini màxim de 30 dies a partir de la designació i, com a mínim, 2 dies abans que es faça el primer exercici.
  
A partir de la constitució, el tribunal necessita per a actuar vàlidament la presència de la majoria dels membres, titulars o suplents.
  
5.4 Dins la fase d'oposició, el tribunal ha de resoldre tots els dubtes que puguen sorgir en l'aplicació d'aquestes normes, com també què s'ha de fer en els casos no previstos.
  
5.5 El tribunal pot disposar la incorporació als seus treballs d'assessors especialistes per a les proves corresponents dels exercicis que consideren pertinents. Els assessors s'han de limitar a prestar la col·laboració en les especialitats tècniques. La designació d'aquests assessors s'ha de comunicar al rector de la Universitat.
  
5.6 El tribunal qualificador de les proves ha d'adoptar les mesures oportunes per a garantir que els exercicis de la fase d'oposició es corregesquen sense que es conega la identitat dels aspirants. En seran exclosos els opositors que consignen en els fulls d'examen noms, trets, marques o signes que permeten conèixer la seua identitat.
  
5.7 El tribunal ha d'adoptar les mesures necessàries perquè els aspirants amb discapacitats tinguen les mateixes condicions per a fer els exercicis que la resta dels participants. En aquest sentit, per a les persones amb discapacitat que ho sol·liciten s'han d'establir les adaptacions possibles de temps i de mitjans, segons preveu la base 3.5.2.
  
5.8 Amb la finalitat de comunicar la resta d'incidències, el tribunal tindrà la seu en el Servei de Gestió de Personal de la Universitat, campus de Sant Vicent del Raspeig, telèfon 466 86 00, ext. 3041 o 2585.
  
5.9 El tribunal tindrà la categoria prevista en la normativa vigent.
  
5.10 En cap cas el tribunal pot declarar que ha obtingut plaça un nombre superior d'aspirants al de places convocades. Qualsevol proposta que contravinga les normes establertes és nul·la de ple dret.
  
6. Desenvolupament dels exercicis
  
6.1 El primer exercici es farà en el lloc, la data i l'hora que s'establesca en la resolució a què fa referència la base 4.1.
  
6.2 Després de fer cadascuna de les proves, el tribunal farà pública la llista d'aspirants que les hagen superades en els locals on hagen tingut lloc i en l'edifici de Serveis Generals d'aquesta Universitat.
  
6.3 En cada exercici, els aspirants nacionalitat espanyola han d'acreditar-ne la identitat exclusivament amb el DNI, el passaport o el permís de conduir. Els nacionals de països membres de la Comunitat Europea han d'acreditar-la amb el document original que s'expedesca amb aquest efecte en el país d'origen. No complir aquest requisit implicarà l'exclusió de l'aspirant de les proves. En cap cas seran vàlides les còpies o fotocòpies d'aquests documents.
  
Els membres del tribunal i el personal col·laborador no permetran l'accés a les sales on es facen els exercicis a les persones que no complesquen els requisits anteriors, ni a les que es presenten quan acabe la crida dels aspirants convocats.
  
6.4 En qualsevol moment, els aspirants poden ser requerits pels membres del tribunal perquè acrediten la seua identitat.
  
6.5 Els aspirants seran convocats per a cada exercici amb una crida única. Quedaran exclosos de l'oposició els aspirants que no s'hi presenten, tret dels casos de força major, justificats degudament i considerats pel tribunal.
  
6.6 El tribunal publicarà els anuncis successius de la resta d'exercicis en els locals on se n'haja dut a terme el primer, com també a la seu del tribunal assenyalada en la base 5.8 i per qualsevol altre mitjà, si ho considera convenient per a facilitar-ne la màxima divulgació, almenys, 24 hores abans de l'assenyalada per a començar aquests. Quan es tracte del mateix exercici, l'anunci es publicarà en els locals on s'haja dut a terme, en la seu esmentada del tribunal, i amb qualsevol altre mitjà si es considera convenient, almenys 12 hores abans. La convocatòria conjunta de tot aquest procés selectiu cumplirà aquest requisit.
  
6.7 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb una audiència prèvia de la persona interessada, ha de proposar-ne l'exclusió al rector de la Universitat, a qui ha de comunicar les inexactituds o les falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant es pot interposar un recurs ordinari, davant la mateixa autoritat indicada en el paràgraf anterior.
  
7. Llista d'aprovats
  
7.1 Quan acabe el procés de selecció, el tribunal publicarà en el lloc o els llocs on s'haja dut a terme l'últim exercici, com també en la seu del tribunal, la relació d'aspirants aprovats per ordre de puntuació assolida, i ha d'indicar el DNI, d'acord amb el que disposa la base 1.3.4.
  
El president del tribunal enviarà una còpia certificada de la llista final d'aprovats al rector de la Universitat, en la qual ha d'especificar, igualment, les dades establertes en el paràgraf anterior.
  
7.2 En cas d'empat, l'ordre s'ha d'establir segons la major puntuació obtinguda pels aspirants en el tercer exercici de la fase d'oposició. S'hi persisteix l'empat, segons la major puntuació en el primer exercici i, si encara hi continua, han d'aplicar-s'hi successivament els resultats obtinguts en el tercer i en la fase de concurs.
  
8. Presentació de documents i nomenament de funcionaris
  
8.1 En el termini de 20 dies naturals, comptadors des del dia següent al de publicar-se les llistes d'aprovats en el lloc o llocs d'examen, els opositors aprovats han de presentar en el Registre General de la Universitat els documents següents:
  
A) Fotocòpia del document nacional d'identitat o certificat de naixement expedida pel registre civil corresponent.
  
B) Fotocòpia compulsada del títol acadèmic exigit en la base 2.1.3.
  
C) Declaració jurada o promesa de no haver estat separat/da amb expedient disciplinari de cap administració pública ni trobar-se inhabilitat/da per a exercir funcions públiques, segons el model que figura com a annex II a aquesta convocatòria.
  
D) Certificat mèdic acreditatiu de no patir cap malaltia o defecte físic o psíquic que impedesca l'exercici de les funcions corresponents, expedit per l'organisme competent de la comunitat autònoma, o pels serveis provincials del Ministeri de Sanitat i Consum.
  
8.2 Les persones que no presenten la documentació dins el termini fixat, tret dels casos de força major, no podran ser nomenades funcionaris/àries i les seues actuacions quedaran anul·lades, sense perjudici de la responsabilitat en què hagen incorregut per falsedat en la sol·licitud inicial. Si de l'examen de la documentació es dedueix que alguna persona no té alguns dels requisits assenyalats en la base 2.1 tampoc no podrà ser nomenada funcionari.
  
8.3 Les persones que tinguen la condició de funcionaris de carrera estan exemptes de justificar documentalment les condicions i la resta de requisits ja provats per a obtenir el seu nomenament anterior. Han de presentar un certificat del Ministeri o de l'organisme de què depenen per a acreditar aquesta condició. En aquest certificat ha de constar el nombre i l'import del trienni, com també la data de compliment.
  
Igualment, han de presentar, si pertanyen a un cos o escala inferior a la plaça que es convoca, l'acreditació de la titulació referida en la base 8.1.B.
  
8.4 Les persones que superen les proves selectives i que no hagen demostrat suficientment els seus coneixements de valencià, han d'acreditar-los amb la presentació del certificat del nivell elemental, expedida per la Junta Qualificadora de Coneixements de Valencià de la Generalitat Valenciana. Les persones que no el tinguen, han d'obtenir el títol en un termini de dos cursos acadèmics, comptadors des de la data de superació del procés selectiu perquè el nomenament siga definitiu.
  
8.5 Per resolució seran nomenats funcionaris en pràctiques els aspirants als qual es refereix la base 1.3.4, i es determinarà la data en què ha de començar ser efectiu el nomenament.
  
La proposta de nomenament ha d'adjuntar una fotocòpia del document nacional d'identitat o el que corresponga per als nacionals d'estats membres de la Comunitat Europea i una altra de l'exemplar de la sol·licitud de participació en les proves.
  
8.6 Quan acabe el procés selectiu, les persones que l'hagen superat, el nombre de les quals no podrà superar en cap cas el de places convocades, seran nomenades, a proposta del tribunal qualificador, funcionaris de carrera amb una resolució del rector de la Universitat d'Alacant que s'ha de publicar en el Diari Oficial de la Generalitat Valenciana.
  
8.7 La presa de possessió dels aspirants aprovats es farà en el termini d'un mes, comptador des de la data de publicació del nomenament en el Diari Oficial de la Generalitat Valenciana.
  
9. Norma final
  
9.1 La convocatòria i les seues bases i tots els actes administratius que es deriven d'aquesta i de les actuacions del tribunal poden ser impugnats per les persones interessades en els casos i la forma previstos en la Llei 30/1992, de 26 de novembre, de Règims Jurídic de les Administracions Públiques i del Procediment Administratiu Comú.
  
9.2 L'Administració, si escau, pot procedir revisar les resolucions del tribunal segons preveu la norma esmentada.
  
Alacant, 15 de gener de 1998.- El gerent: Luis G. Ramos Gutiérrez.
  
Annex I
  
Plaça 1
  
Tècnic de laboratori.
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Gestió de laboratoris.
  
7) Plataformes. RS6000. PowerPC. SUN. PC.
  
8) Sistema operatiu UNIX. Administració (AIX e IRIX) SMIT. Seguretat. Correu.
  
9) Sistema operatiu UNIX. Serveis de comunicacions. Engegar i parar el sistema. Pàgines grogues. Sistemes de documentació. Estratègies de seguretat.
  
10) Sistema operatiu UNIX. Programació del shell (KSH) i crides al sistema.
  
11) Sistema operatiu Windows (3.11, 95 i NT).
  
12) Xarxes. Ethernet. Token-Ring. ATM.
  
13) Instal·lació, configuració i manteniment de xarxes.
  
14) Administració de xarxa. TCP/IP. NetBEUI. Xarxes ethernet i token-rign. Impressió remota. Comunicacions (sistemes Client-Servidor).
  
15) Protocols de xarxa. TCP/IP. NetBUI. Apple Talk.
  
16) Serveis. Correu SMTP. HTTP. NEWS. DNS. Socks (4 i 5) MBONE. Impressió remota.
  
17) Gestió de la seguretat.
  
18) Integració de recursos. Topologies. Hubs. Routers, FireWalls, GateWays, Bridges, Switches.
  
19) Integració de recursos. Protocols: PPP, SLIP, RAS, SMB, TCP/IP.
  
20) Integració de recursos. Serveis: XDM, DT, NFS, SMB, NIS.
  
21) Sistemes basats en microprocessador. Microcontroladors. Assemblador. Aplicacions.
  
22) Administració de robots mòbils (arquitectura tipus RWI).
  
Plaça 2
  
Tècnic superior en enginyeria industrial.
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Operacions bàsiques d'enginyeria química: transmissió de calor, transport de fluids i operacions de separació.
  
7) Conceptes generals sobre plantes pilot preindustrials.
  
8) Conceptes generals sobre el desenvolupament de projectes d'investigació.
  
9) Carbonització i activació de carbons actius.
  
10) Tractament i depuració d'aigües.
  
11) Degradació de detergents aniònics.
  
12) Piròlisi i gasificació de residus orgànics.
  
Plaça 3
  
Tècnic superior Planta.
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Metodologia sobre preparació de mostres per a anàlisis.
  
7) Coneixement i aplicació de material general de laboratori.
  
8) Aplicacions de tècniques cromatogràfiques.
  
9) Anàlisi tèrmica multimode. Fonament, aplicacions i interpretació de resultats analítics.
  
10) Ressonància magnètica nuclear. Fonament, aplicacions i interpretació de resultats analítics.
  
Plaça 4
  
Tècnic superior Arqueometria
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Metodologia sobre preparació de mostres per a caracterització.
  
7) Coneixement i aplicació de material general de laboratori.
  
8) Localització de jaciments amb mètodes geofísics i imatge per satèl·lit.
  
9) Datacions de materials arqueològics.
  
10) Caracterització de materials orgànics.
  
11) Caracterització de materials inorgànics.
  
12) Tècniques analítiques d'interès relacionades amb el perfil de la plaça.
  
Plaça 5
  
Tècnic Superior Sismologia
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Generació i propagació d'ones sísmiques. Ones internes. Ones superficials. Atenuació.
  
7) Geometria de la trajectòria dels raigs sísmics. Derivades i temps d'arribada. Models homogenis, de gradient i estratificat.
  
8) Sistemes d'aplicació de senyals sísmics. Tractament i anàlisi del senyal.
  
9) Xarxes sísmiques locals. Instrumentació, geometria i detectabilitat.
  
10) Localització d'epicentres. Mètodes. Algoritmes. Incerteses.
  
12) Paràmetres focals dels terratrèmols. Escales de magnitud. Moment i dimensió del focus sísmic.
  
13) Sismicitat i risc sísmic a la Comunitat Valenciana.
  
Plaça 6
  
Tècnic superior de plantes pilot
  
Vacants: 1.
  
Temari
  
1) La Llei de Règim Jurídic de les Administracions Públiques i del Procediment Administratiu Comú.
  
2) La Llei de la Funció Pública Valenciana.
  
3) La Llei d'Incompatibilitats.
  
4) L'Estatut de la Universitat d'Alacant.
  
5) La Llei de Reforma Universitària
  
6) Conceptes generals sobre plantes pilot preindustrials.
  
7) Processos electroquímics en síntesi orgànica en sistemes aquosos.
  
8) Processos electroquímics en síntesi orgànica en sistemes no aquosos.
  
9) Reactors electroquímics tipus filtropremsa.
  
10) Reactors electroquímics tipus llit fluïditzat
  
11) Reactors electroquímics tipus electrodes.
  
12) Aplicacions de tècniques cromatogràfiques i tècniques espectroscòpiques relacionades amb el perfil de la plaça.
  
Annex II
  
D/Dª?, amb DNI?, amb domicili..
  
Declare sota jurament / promesa :
  
Que no he estat separat/da del servei de cap de les administracions públiques i que no em trobe inhabilitat/da per a exercir funcions públiques.